# **DECIZIA ETAPEI DE ÎNCADRARE**

## Nr. din .0 .2024

Ca urmare a solicitării de emitere a acordului de mediu adresate de **Comuna Bălcăuţi** cu sediul în com. Bălcăuţi, sat Arbore,jud. Suceava, înregistrată la APM Suceava cu 11946/04.09.2023, în baza:

* **Legii nr. 292/2018** privind evaluarea impactului anumitor proiecte publice şi private asupra mediului;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**, cu modificările şi completările ulterioare,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 16.05.2024, că proiectul **\*Construire sistem de alimentare cu apă şi construire reţele de canalizare şi staţie de epurare în comuna Bălcăuţi, judeţul Suceava\*** propus a fi amplasat în com. Bălcăuţi, satele Bălcăuţi şi Negostina, jud. Suceava, nu se supune evaluării impactului asupra mediului, nu se supune evaluării adecvate şi nu se supune evaluării impactului asupra corpurilor de apă.

 Justificarea prezentei decizii:

 **I.** Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului anexa 2, pct. 10, lit. b, pct. 11, lit. c;

Conform criteriilor de selecţie din Anexa 3 la Legea nr. 292/2018 privind evaluarea impactului anumitor proiecte publice şi private asupra mediului;

 Necesitatea investiţiei

Investiţia propusă are rolul de a asigura realizarea următoarelor obiective:

* creşterea calităţii vieţii şi îmbunătăţirea stării de sănătate a populaţiei;
* îmbunătăţirea condiţiilor igienico-sanitare ale locuitprilor şi a activităţilor din zonă;
* creşterea atractivităţii zonei pentr implementarea de noi activităţi economice;

**1.Caracteristicile proiectului**

Investiţia propusă cuprinde următoarele obiective:

Sistem de alimentare cu apă:

* front de captare cu 4 puţuri forate;
* conductă de aducţiune cu o lungime de 517 m;
* staţie pompare;
* gospodărie de apă cu staţie de tratare, rezervor de înmagazinare de 350 mc şi rezervor tampon de 25 mc;
* reţele de distribuţie cu o lungime totală de 18.622 m;

Sistem de canalizare şi staţie de epurare:

* reţele de canalizare cu o lungime de 18.349 m;
* staţii de pompare- 6 buc. şi reţele de refulare aferente;
* staţie de epurare cu capacitatea maximă de 150 mc/zi;

**Sistem de alimentare cu apă**

**Sat Bălcăuţi**

* sursa de apă: front de captare în zona Bălcăuți format din 4 puțuri forate cu adâncimea de cca H = 150 m, echipate cu pompe submersibile cu H = 70 mCA și Q = 0,80 l/s;
* conducte de aducțiune cu apă: de la puțurile forate la rezervorul de înmagazinare, PEID De 63 - 110 mm, L = 517,00 m;
* stație de pompare supraterană: aducțiune, cu Q = 3.20 l/s, H = 10 mCA - 1 buc
* cămine de vane: aerisire sau golire montate pe traseul aducțiunii - 6 buc.;
* gospodărie de apă: alcătuită din stație de tratare, rezervor de înmagazinare V = 350 m3, rezervor tampon V = 25 m3;
* rețele de distribuție: conducte din PEID De 90-140 mm, PN10, Ltotal = 8195.00 m;
* rețea alimentare SEAU cu conductă din PEID De 63 mm, PN10, L = 433.00 m;
* cămine de vane: aerisire sau golire pe traseul de distribuție - 62 buc.
* hidranți: montați pe traseul rețelei de distribuție pe conducte cu diametrul > 100 mm, Dn80 - 26 buc.
* branșamente: la rețeaua de distribuție - 400 buc.

 **Sat Negostina:**

* rețele transport: gravitațional cu conducte din PEID De 160 - 200 mm, PN10, Ltotal = 3175.00 m; y rețele de distribuție: conducte din PEID De 90 - 140 mm, PN10, Ltotal = 9994.0 m;
* cămine de vane: aerisire sau golire pe traseul de distribuție - 39 buc.
* hidranți: montați pe traseul rețelei de distribuție pe conducte cu diametrul > 100 mm, Dn80 - 16 buc.
* branșamente: la rețeaua de distribuție - 400 buc.

Cerința de apă Bălcăuți:

- Qzilnic maxim: = 211,750 mc/zi ( 2,451 l/s) anual = 77,288 mii mc

- Qzilnic mediu: = 169,400 mc/zi ( 1,961 l/s) anual = 61,831 mii mc

- Qzilnic min: = 135,520 mc/zi ( 1,569 l/s) anual = 49,464 mii mc

- Qorar maxim: = 24,704 mc/h ( 6,862 l/s)

Regim de funcționare: 24 ore/zi, 30 zile/lună, 365 zile/an.

Cerinţa de apă Negostina:

- Qzilnic maxim: 179,125 mc/zi ( 2,073 l/s) anual =65,38 mii mc

- Qzilnic mediu: 143,300 mc/zi ( 1,659 l/s) anual = 52,304 mii mc

- Qzilnic min: 114,640 mc/zi ( 1,327 l/s) anual = 41,843 mii mc

- Qorar maxim: 20,898 mc/h ( 5,805 l/s)

Regim de funcționare: 24 ore/zi, 30 zile/lună, 365 zile/an.

Sursa de apă

Sursa de apă va fi compusă dintr-un front de captare în zona Bălcăuţi, format din 4 puţuri forate cu adâncimea de cca H= 150 m, fiecare echipat cu pompe submersibile cu H= 70 mCA şi Q= 0,80 l/s.

Conductele de aducțiune cu apă de la puțurile forate la rezervorul de înmagazinare, vor fi realizate din conductă PEID De 63 - 110 mm, L = 517,00 m.

Rețea alimentare cu apă

 Nr.crt. Denumire tronson Material Diametru(mm) Lungime(m)

 1 FH4 PEID PN10 63 14,00

 2 Aducțiune PEID PN10 63, 75, 90, 110 517,00

 3 FH1 PEID PN10 90 13,00

 4 FH2 PEID PN10 63 10,00

 5 FH3 63 12,00

Lungime totala colectare și aducțiune = 566,0 m.

Pe traseul conductei de aducțiune vor fi montate cămine de vane pentru aerisire sau golire - 6 buc. Camera de vane este o construcție subterană din beton armat, cu dimensiunile în plan 3,5 x 3,5 m și înălțimea de 2,5 m. în camera de vane se vor monta instalațiile hidraulice, armăturile de închidere și electrovana de incendiu, care vor asigura funcționarea corespunzătoare a acestor instalații proiectate.

De la frontul de captare, prin intermediul unei stații de pompare supraterană dotată cu o pompă cu Q = 3.20 l/s, H = 10 mCĂ, apa este trimisă la gospodăria de apă.

Gospodărie de apă: va fi alcătuită din stație de tratare, rezervor de înmagazinare V = 350 m3, rezervor tampon V = 25 m3.

Stația de tratare (clorinare) va fi montată într-un container metalic, modular, dotată cu echipamente și instalații pentru clorinarea apei. Construcția va fi amplasată lângă rezervorul de înmagazinare proiectat, pe o platformă din beton armat.

Are rolul de a asigura calitatea apei prin monitorizarea clorului rezidual din apa de pe conducta de distribuție apa potabila si prin dozarea automata a soluției de hipoclorit. Stația de clorinare, va fi complet automatizată, instalata in container și va fi amplasată în apropierea rezervorului proiectat.

Rezervorul de înmagazinare va fi suprateran, prefabricat din panouri metalice din oțel zincat, cu o capacitate de 350 mc, având ca rol înmagazinarea apei pentru stocarea rezervei de incendiu și avarii și pentru compensarea variației orare a consumului pentru cele două localități Bălcăuți și Negostina.

Reţea de distribuţie

Sat Bălcăuţi:

* reţele de distribuţie din conucte PEID De 90-140 mm, PN 10, Ltotal= 8195 ,00 m;
* reţea alimentare SEAU cu conductă din PEID De 63 mm, PN 10, L= 433,00 m;
* cămine de vane: aeresire sau golire pe traseul de distribuţie- 62 buc.;
* hidranţi: montaţi pe traseul reţelei de distribuţie pe conducte cu diametrul ≥ 100 mm, Dn 80- 26 buc.;
* branşamente la reţeaua de distribuţie- 400 buc.;
* reţele de transport: gravitaţional cu conducte din PEID De 160 -200 mm, PN 10, Ltotal= 3175,00 m, din care:

 -PEID PN 10 De 160 mm, L= 2930, 00 m;

 -PEID PN 10 De 200 mm, L= 245,00 m;

 - reţele de distribuţie: conducte din PEID De 90 -140 mm, PN 10, Ltotal= 9994,0 m;

 - cămine de vane: aerisire sau golire pe traseul de distribuţie- 39 buc.;

 - hidranţi: montaţi pe traseul reţelei de distribuţie pe conducte cu diametrul ≥ 100 mm, Dn 80- 16 buc.;

 - branşamente la reţeaua de distribuţie- 400 buc.;

**Sistem centralizat de canalizare menajeră**

Satul Bălcăuți:

* stație de epurare: mecano-biologică compactă cu Quz zi max = 150 m3/zi
* stații de pompare ape uzate: 3 buc.;
* colectoare gravitaționale: din PVC-KG SN8, Dn 315 mm, Ltotal = 307.00 m;
* colectoare gravitaționale: din PVC-KG SN8, Dn 250 mm, Ltotal = 8498.00 m;
* conducte de refulare: ape uzate din polietilenă PEID PN6, De 63-110 mm, Ltotal = 254.00 m;
* cămine de vizitare: prefabricate din beton O 1.00 m - 247.00 buc.;
* cămine de vizitare: prefabricate din beton O 1.00 m pentru conducta refulare - 2.0 buc
* conductă evacuare ape epurate la emisar PVC-KG SN8, Dn250 mm, L = 152.0 m;
* gură de vărsare: din beton la evacuarea apelor în râul Horaiţ;
* racorduri: la rețeaua de canalizare menajeră - 400 buc.

Satul Negostina:

* stații de pompare ape uzate: 3 buc.;
* colectoare gravitaționale: din PVC-KG SN8, Dn 250 mm, Ltotal = 9544.00 ml;
* conducte de refulare: ape uzate din polietilenă PEID PN6, De 63-110 mm, Ltotal = 2677.00 ml
* cămine de vizitare: prefabricate din beton O 1.00 m - 220.00 buc.;
* cămine de vizitare: prefabricate din beton O 1.00 m pentru conducta refulare - 7.0 buc.;
* racorduri: la rețeaua de canalizare menajeră - 400 buc.

|  |
| --- |
| **Debitele de ape uzate evacuate în statia de epurare proiectată, aferente satului Bălcăuți:** |
| - Qzilnic maxim: | = 148,750 | mc/zi | ( 1,722 l/s) | anual = 54,293 mii mc |
| - Qzilnic mediu: | = 119,000 | mc/zi | ( 1,377 l/s) | anual = 43,435 mii mc |
| - Qzilnic min: | = 95,200 | mc/zi | ( 1,100 l/s) | anual = 34,748 mii mc |
| - Qorar maxim: | = 17,354 | mc/h | ( 4,821 l/s) |  |
| Regim de funcționare: 24 ore/zi, | 30 zile/lună, 365 zile/an. |  |
| **Debitele de ape uzate evacuate în rețea canalizare oraș Siret, aferente satului Negostina:** |
| - Qzilnic maxim: | = 125,832 | mc/zi | ( 1,456 l/s) | anual = 45,928 mii mc |
| - Qzilnic mediu: | = 100,666 | mc/zi | ( 1,165 l/s) | anual = 36,743 mii mc |
| - Qzilnic min: | = 80,532 | mc/zi | ( 0,930 l/s) | anual = 29,394 mii mc |
| - Qorar maxim: | = 14,680 | mc/h | (4,078 l/s) |  |
| Regim de funcționare: 24 ore/zi, | 30 zile/lună, 365 zile/an. |  |
| **Debitele de ape uzate evacuate totale:** |  |  |
| - Qzilnic maxim: | = 274,582 | mc/zi | ( 3,178 l/s) | anual = 100,222 mii mc |
| - Qzilnic mediu: | = 219,666 | mc/zi | ( 2,542 l/s) | anual = 80,178 mii mc |
| - Qzilnic min: | = 175,732 | mc/zi | ( 2,030 l/s) | anual = 64,142 mii mc |
| - Qorar maxim: | = 32,035 | mc/h | ( 8,898 l/s) |  |
| Regim de funcționare: 24 ore/zi, | 30 zile/lună, 365 zile/an. |  |

Rețea canalizare

Rețeaua de canalizare va fi pozata sub adâncimea minima de îngheț conform STAS 6054/77 și va avea o pantă care să asigure o funcționare optima a sistemului de canalizare, astfel încât sa asigure o viteza de autocurățire a colectoarelor de canalizare.

Săpăturile se vor executa mecanizat și manual până la cota de pozare a canalului. Pereții tranșeii vor fi sprijiniți obligatoriu.

Compactarea umpluturilor se va face manual, pana la 0,5 m peste creasta canalului și mecanic,în straturi de 20 cm grosime, pana la cota terenului. Pentru semnalizarea canalizării se va monta o bandă de culoare maro.

Stațiile de pompare (6 buc.) vor fi stații prefabricate complet echipate tip carosabil, montate în cămin cu pereții din PE. Stațiile vor fi montate pe un radier de beton și înglobate la partea superioara într-o placă de beton armată 2,5 x 2,5, x 0,5 m.

Stațiile de pompare apa uzata vor fi formate dintr-un grup de pompare apă uzată format din două pompe submersibile (1Ă + 1R) montat în cămin tip PEID, clasa de rigiditate SN4, închiderea inferioara: - structura sandwich: doua placi PEID grosime 30 mm intre care se toarnă beton tip C8/10. Betonul are rolul de a ajuta la împiedicarea flotabilității stației și de a oferi un suport rigid pompelor. Pompa va funcționa automatizat, corelat cu nivelul apelor din bazin, comenzile de oprire/ pornire se vor face prin senzori de nivel. Căminul de vizitare 01.0 m amonte de stația de pompare ape uzate menajere va fi prevăzut cu garda mai jos cu 50 cm fata de cota radier, echipat cu un grătar din otel inox cu bare verticale pentru reținerea solidelor.

Date tehnice SPAU-ri:

SPAU-ri Bălcăuți:

•SPAU 1: dimensiuni Dn= 1,50 m, H = 5,2 m; 2 pompe (1Ă + 1R) cu caracteristicile Q = 2 l/s, H = 7,0 mCĂ; conducta de refulare va fi din PEID PE100-RC PN10 De 63 mm

•SPAU 2: dimensiuni O = 1,50 m, H = 4,2 m; 2 pompe (1Ă + 1R) cu caracteristicile Q = 4 l/s, H = 6,0 mCĂ; conducta de refulare va fi din PEID PE100-RC PN10 De 90 mm

•SPAU 3: dimensiuni O = 2,0 m, H = 6,4 m; 2 pompe (1Ă + 1R) cu caracteristicile Q = 4 l/s, H = 10,0 mca; conducta de refulare va fi din PEID PE100-RC PN10 De 110 mm

SPAU-ri Negostina:

•SPAU 1: dimensiuni O = 1,50 m, H = 4,9 m; 2 pompe (1A + 1R) cu caracteristicile Q= 2 l/s, H = 16,0 mca; conducta de refulare va fi din PEID PE100-RC PN10 De 63 mm

•SPAU 2: dimensiuni O = 2,0 m, H = 4,8 m; 2 pompe (1A + 1R) cu caracteristicile Q = 5 l/s, H = 51,0 mca; conducta de refulare va fi din PEID PE100-RC PN10 De 110 mm

•SPĂU 3: dimensiuni O = 1,50 m, H = 4,2 m; 2 pompe (1A + 1R) cu caracteristicile Q = 4 l/s, H = 8,0 mca; conducta de refulare va fi din PEID PE100-RC PN10 De 90 mm.

Pentru rețelele nou proiectate de canalizare menajera din cele 2 sate sunt prevăzute a se realiza un număr de 800 racorduri. Căminele de racord se vor realiza din polipropilena PP/PE O 400 4- 500 mm și vor avea adâncimi constructive cuprinse între 1,0 \* 2,0 m ținând cont de adâncimea colectoarelor principale și secundare proiectate. Racordurile se vor realiza din conducta PVC SN4 T SN8 în lungime totala de 8000 ml Dn160 mm, respectiv Dn 200 mm (aproximativ 10 ml/per racord). Amplasarea căminelor de racord se va face la limita proprietăților, în domeniul public al comunei Bălcăuți respectiv al celor 2 sate unde sunt propuse investiții.

**Staţii de preepurare şi epurare finală**

Se va monta o stație de epurare compactă tip Compact WW 150, cu un debit Qu zi max = 150 mc/zi, ce va folosi tehnologic DFR SYSTEMS cu biofilm fixat pe suport artificial mobil ”SAM”, ce realizează o epurare eficientă a apei uzate, cu îndepărtarea avansată a azotului și a fosforului.

Staţia de epurare propusă va prelua doar apele uzate din satul Bălcăuți. Apele uzate din Satul Negostina se vor evacua în rețeaua de canalizare a oraşului Șiret.

Staţia de epurare va fi compusă din:

Treapta mecanică - sistem de reținere a particulelor cu dimensiuni mai mari de 2 mm - dotat cu grătar rar manual cu cos si gratar automat fin (pentru separare lichid - solid).

După decantare mecanică, apa ajunge într-un bazin de egalizare debite (omogenizare) - cu dimensiuni corespunzătoare unui volum de aprox. 70 - 80 mc, unde, la intrarea în bazin, este amplasat și un separator de grăsimi.

Treapta biologica de foarte mare eficiență, va fi alimentata de pompa autoamorsanta, proprie stației de epurare din bazinul de egalizare debite. Pompele sunt controlate de un senzor de nivel si au capacitatea de 2-3 ori mai mare decât debitul mediu zilnic. Prin urmare treapta Biologica are o funcționare intermitenta din punct de vedere hidraulic in timp ce alimentarea cu aer a bioreactoarelor este continua.

Aerarea va fi realizata cu bule grosiere printr-un sistem de distribuție a aerului din otel inox. Acest procedeu de aerare este specific tehnologiei reactoarelor cu SAM® oferind in plus si avantajul unui sistem foarte robust si durabil in timp in comparație cu alte sisteme de difuzori porosi, difuzori cu membrana etc.) SAM oferă o suprafață de expunere / fixare de 850 mp per mc.

Reactoarele de biodegradare sunt construite în 4 trepte pentru o eficienta sporita a epurării: 2 trepte de tratare aeroba (nitrificare), o treapta de tratare anaeroba pentru reducerea azotat/ azotitilor (denitrificare) si treapta finala de decantare mecanica cu decantor lamelar. Bioreactoarele degradează materia organica dizolvata prin oxidare care o transforma in bioxid de carbon care este eliberat in aer si in biomasa care joaca rolul de nămol activat. Suportul Artificial Mobil® cu o densitate apropiata de Ig/mc, plutește liber fiind purtătorul biomasei si oferind o suprafața mare de reacție pentru bacterii.

Apa biodegradată curge în treapta de limpezire unde solidele în suspensie sedimentează gravitațional într-un decantor lamelar de mare eficienţă.

Dezinfecţie: apa epurată ajunge într-un cămin de ieșire cu dimensiunile 1 x 1 x 1 m, în care se va instala un sistem de dezinfecţie apă epurată cu LIV, după care apa va fi evacuată în emisar - râul Horaiţ.

Tratare nămol: nămolul din modulul biologic, separat cu ajutorul echipamentului "Hydrocyclone" va fi dirijat către o instalație de deshidratare a nămolului în saci - sistem foarte simplu de întreţinut şi manipulat, cu reglare manuală a umplerii sacilor.

Apa uzată provenită de la hidrociclon și de la instalaţia de deshidratare a nămolului este trimisă în modulul biologic (pentru epurare).

Echipamente dotare stație epurare:

° Grătar automat

° Debitmetru electromagnetic

° Bazin de egalizare din pafsin și separare grăsimi

° Mixer submersibil in bazin egalizare

° Pompa alimentare modul biologic

° Modul biologic complet echipat

° Mixer submersibil in modul biologic

° Sistem de aerare si distribuție a aerului comprimat din otel inox (+ accesorii)

° Suflanta centrifugala

° Suport Artificial Mobil - SAM®

° Pompa nămol in modul biologic

° Echipament de separare a nămolului "HIDROCYCLONE"

° Instalație deshidratare nămol pentru 3 saci

° Sistem dezinfecție cu UV

° Pompa evacuare nisip

° Container echipamente

° Tablou electric protecţie şi automatizare.

Sistemul de aerare este eficient si robust, fiind realizat din țeava de inox, având o durata de viata estimata de 50 ani.

Staţia are funcţionare automată și nu necesită consumabile sau biopreparate.

Pentru asigurarea funcționării în cazul întreruperii accidentale a alimentarii cu energie electrică, gospodăria de apă și stația de epurare vor fi dotate cu câte un grup electrogen nou, echipat cu panou AAR (acționarea automată a rezervei) propriu, utilizând motorina drept combustibil.

Grupul electrogen va fi livrat în carcasa insonorizată.

Amplasamentul stației de epurare (platformă staţie) se află la cca. 125 m de cursul de apă Horaiț, deasupra cotei 356,0 mdMN, iar cota generată de debitul cu asigurarea de 1% = 355,019 mdMN, respectiv cota generată de debitul cu asigurarea de 5% = 354,779 mdmN, prin urmare amplasamentul stației de epurare nu este inundabil.

Condiții de deversare în receptori:

Indicatorii de calitate ai apelor uzate menajere epurate din satul Bălcăuți deversate în emisar r. Horaiț, trebuie să se încadreze în limitele maxime admisibile impuse de H.G. 352/2005 cu modificările și completările ulterioare ( HG 1038/2010):

|  |  |  |
| --- | --- | --- |
| Categoria apei | Indicatori de calitate | Valori ( mg/dm3) |
| Admise pentru autorizare | Observații |
| Ape uzate menajere Bălcăuți | pH | 6,5 - 8,5 unit.pH |  |
| Suspensii | 60 |  |
| CCO-Cr | 125,0 |  |
| CBO5 | 25,0 |  |
| Subst. extractibile | 20 |  |
| Detergenți | 0,5 |  |
| Azot amoniacal | 3,0 |  |
| Reziduu Filtrat | 2000,0 |  |

În cazul în care administratorul stației de epurare a orașului Șiret, în care sunt descărcate apele uzate menajere din satul Negostina nu a impus alți parametri de calitate, acestea trebuie să se încadreze în limitele impuse prin H.G. 352/2005, anexa nr. 2, tabelul nr.1.

|  |  |  |
| --- | --- | --- |
| Categoria apei | Indicatori de calitate | Valori ( mg/dm3) |
| Admise pentru autorizare | Observații |
| Ape uzate menajere Negostina | PH | 6,5 - 8,5 unit.pH |  |
| Suspensii | 350 |  |
| CCO-Cr | 500 |  |
| CBO5 | 300 |  |
| Subst. extractibile | 30 |  |
| Detergenți | 25 |  |
| Sulfuri și hidrogen sulfurat | 1,0 |  |
| Azot amoniacal | 30 |  |
| Fosfor total | 5 |  |

Hidrometria de exploatare:

La gospodăria de apă, pe conducta de plecare apa din gospodărie (PEID De 200 mm), se va monta câte un apometru pentru contorizarea debitelor de apă captate/consumate.

De asemenea pe branșamentele consumatorilor racordați la rețea sunt prevăzute apometre pentru monitorizarea consumului de apă.

La stația de epurare, debitul de apa uzata ce intră în stație se va contoriza prin intermediul unui debitmetru electromagnetic, montat pe conducta de intrare în stație, după grătarul cu șnec (înainte de bazinul de egalizare/ omogenizare).

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: suprafeţele de teren afectate de lucrări vor fi aduse, la finalizarea lucrărilor, la starea iniţială;

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie va fi generat zgomot şi pulberi de către utilajele şi mijloacele de transport, dar impactul va fi nesemnificativ, fiind pe perioadă scurtă, pe timp de zi;

 **f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.În perioada de execuție, cât și în perioada de exploatare, implementarea proiectului nu va determina schimbări climatice.

 **g)** *riscurile pentru sănătatea umană*: nu este cazul.

 **2. Localizarea proiectului**

a) *utilizarea actuală şi aprobată a terenurilor*: conform Certificatului de Urbanism nr. 34/30.08.2023, eliberat de Comuna Bălcăuţi, terenul este situat în intravilanul şi extravilanul satelor Bălcăuţi şi Negostina şi aparţine domeniului public de interes local.

b) *bogăţia, disponibilitatea, calitatea şi capacitatea de regenerare relative ale resurselor naturale (inclusiv solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

  **3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- nu este cazul;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

 **II**. Motivele pe baza cărora s-a stabilit neefectuarea evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

 **III.** Motivele pe baza cărora s-a stabilit neefectuarea evaluării impactului asupra corpurilor de apă

- autoritatea competentă în domeniul gospodăririi apelor Sistemul de gospodărire a apelor Suceava a eliberat Avizul de gospodărire a apelor nr. 33/12.04.2024 fără a solicita efectuarea evaluării impactului asupra corpurilor de apă.

Condiţiile de realizare a proiectului:

1. Investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice, a legislaţiei de mediu în vigoare şi a avizelor menţionate în Certificatul de Urbanism nr. nr. 34/30.08.2023, eliberat de Comuna Bălcăuţi ;
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile OUG nr. 92/2021 privind regimul deşeurilor, cu modificările şi completările ulterioare. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

 La finalizarea proiectului, titularul va informa Agenția pentru Protecția Mediului Suceava. APM va efectua un control de specialitate pentru verificarea respectarii prevederilor deciziei etapei de incadrare, conform art. 43 al. 3) din Legea nr. 292/2018 privind evaluarea impactului anumitor proiecte publice și private asupra mediului. Procesul-verbal se anexează și face parte integrantă din procesul-verbal de recepție la terminarea lucrărilor.

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina SIMINIUC**

|  |  |
| --- | --- |
| **Şef Serviciu****Avize, Acorduri, Autorizaţii,Adina HOBJILĂ** | **Şef Serviciu****Calitatea Factorilor de Mediu,Anca IONCE** |
| **Întocmit, cons. Doru COJOCARU** |  |